Borgerne i Vrensted skal koge vandet, inden de drikker det eller børster tænder i det. Det oplyser Vrendsted Vandværk mandag aften. Der er en overskridelse af coliforme bakterier på Vrensted Vandværk, og derfor anbefaler vandværket af koge alt vand, der skal drikkes. I den forbindelse har Vrensted Vandværk sat en seddel op flere steder i Vrensted med, hvad man må - og ikke må - bruge vandet til. Du kan se hele listen her. TV2 Nord har endnu ikke fået kontakt til Vrensted Vandværk, og det vides ikke, hvornår vandet igen kan drikkes.

Referat:
Borgerne i Vrensted nær Løkken skal koge vandet, inden de bruger det, da der er fundet coliforme bakterier i vandet.